CELEX: 62011TN0651
Language: hu
Date: 2011-12-16 00:00:00
Title: T-651/11. sz. ügy: 2011. december 16-án benyújtott kereset — Syriatel Mobile Telecom kontra Tanács

11.2.2012   
            
            
               HU
            
            
               Az Európai Unió Hivatalos Lapja
            
            
               C 39/20
            
         2011. december 16-án benyújtott kereset — Syriatel Mobile Telecom kontra Tanács
   (T-651/11. sz. ügy)
   2012/C 39/39
   Az eljárás nyelve: francia
   
      Felek
   
   
      Felperes: Syriatel Mobile Telecom (Joint Stock Company) (Damaszkusz, Szíria) (képviselő: J. Pujol ügyvéd)
   
      Alperes: az Európai Unió Tanácsa
   
      Kérelmek
   
   A felperes azt kéri, hogy a Törvényszék:
   
               —
            
            
               nyilvánítsa a felperes keresetét elfogadhatónak, és megalapozottnak:
            
         
               —
            
            
               következésképpen semmisítse meg a 2011/628/KKBP határozatot, valamint a 950/2011/EU rendeletet és annak későbbi végrehajtási aktusait, amennyiben a felperesre vonatkoznak;
            
         
               —
            
            
               az Európai Unió Tanácsát kötelezze az eljárás költségeinek viselésére.
            
         
      Jogalapok és fontosabb érvek
   
   Keresete alátámasztása érdekében a felperes hat jogalapra hivatkozik.
   
               1.
            
            
               Az első jogalap azon alapul, hogy a 2011/628/KKBP határozatnak (1) nincs jogi alapja amiatt, hogy a 2011/273/KKBP határozatot (2) hatályon kívül helyezte a 2011/782/KKBP határozat (3).
            
         
               2.
            
            
               A második jogalap azon alapul, hogy a 950/2011 rendeletnek (4) nincs jogi alapja a 2011/273/KKBP határozat hatályon kívül helyezése miatt.
            
         
               3.
            
            
               A harmadik jogalap azon alapul, hogy a megtámadott intézkedések sértik az emberi jogok és alapvető szabadságok védelméről szóló európai egyezmény (a továbbiakban: EJEE) 6. és 13. cikkében, az EUMSZ 215. cikkben, valamint az Európai Unió Alapjogi Chartájának 41. és 47. cikkében foglalt védelemhez való jogot és különösen a hatékony bírói jogvédelemhez való jogot.
            
         
               4.
            
            
               A negyedik jogalap azon alapul, hogy az alperes megsértette az indokolási kötelezettséget, mivel a nyújtott indokolás nem tesz eleget az EJEE 6. cikke, az EUMSZ 296. cikk, valamint az Európai Unió Alapjogi Chartájának 41. cikke értelmében az Európai Unió intézményeire háruló kötelezettségnek.
            
         
               5.
            
            
               Az ötödik jogalap azon alapul, hogy a megtámadott intézkedések nem igazolható és aránytalan módon korlátozzák a felperes alapvető jogait, és különösen az EJEE kiegészítő jegyzőkönyvének 1. cikkében, valamint az Európai Unió Alapjogi Chartájának 17. cikkében foglalt tulajdonhoz való jogát, továbbá az EJEE 8. cikkében és 10. cikke (2) bekezdésében foglalt, a jóhírneve tiszteletben tartásához való jogot.
            
         
               6.
            
            
               A hatodik jogalap az Európai Unión belüli verseny torzításán alapul, amennyiben az elfogadott intézkedések az Unión belüli távközlési piac szokásos működését torzító hatással járnak, és így torzítják a versenyt az európai szolgáltatók között és a tagállamok közötti kereskedelemben.
            
         
      (1)  A Szíriával szembeni korlátozó intézkedésekről szóló 2011/273/KKBP határozat módosításáról szóló, 2011. szeptember 23-i 2011/628/KKBP tanácsi határozat (HL L 247., 17. o.).
   
      (2)  A Szíriával szembeni korlátozó intézkedésekről szóló, 2011. május 9-i 2011/273/KKBP tanácsi határozat (HL L 121., 11. o.).
   
      (3)  A Szíriával szembeni korlátozó intézkedésekről és a 2011/273/KKBP határozat hatályon kívül helyezéséről szóló, 2011. december 1-jei 2011/782/KKBP tanácsi határozat (HL L 319., 56. o.).
   
      (4)  A szíriai helyzetre tekintettel korlátozó intézkedések meghozataláról szóló 442/2011/EU rendelet módosításáról szóló, 2011. szeptember 23-i 950/2011/EU tanácsi rendelet (HL L 247., 3. o.).